চার্লস কোবার্ন
চার্লস ডুভিল কোবার্ন (১৯ জুন ১৮৭৭ - ৩০ আগস্ট ১৯৬১) একজন মার্কিন অভিনেতা ছিলেন। তিনি দ্য মোর দ্য মেরিয়ার (১৯৪৩) চলচ্চিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেন। এছাড়া তিনি দ্য ডেভল অ্যান্ড মিস জোন্স (১৯৪১) ও দ্য গ্রিন ইয়ার্স (১৯৪৬) চলচ্চিত্রে অভিনয়ের জন্য আরও দুইবার শ্রেষ্ঠ পার্শ্ব অভিনেতা বিভাগে অস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল হেভেন ক্যান ওয়েট (১৯৪৩), র‍্যাপসোডি ইন ব্লু (১৯৪৫), ও মাংকি বিজনেস (১৯৫২)। চলচ্চিত্র শিল্পে তার অবদানের স্বীকৃতি হিসেবে ১৯৬০ সালে হলিউড ওয়াক অব ফেমে তার নামাঙ্কিত তারকা খচিত হয়।